Verkeersman tronk toe vir R150 | Maroela Media
'n Voormalige verkeersbeampte verbonde aan die Ekurhuleni-verkeersdepartement is Vrydag ses jaar tronkstraf opgelê nadat hy met R150 se opkoopgeld betrap is.
Konst. Mazulwandile Wilson Makaula (49) het verlede week in die Vosloorus-landdroshof verskyn waar hy dié vonnis opgelê is. Die hof het ook tydens vonnisoplegging aangevoer dat Makaula voortaan nie geskik is om 'n vuurwapen te besit nie.
Volgens kapt. Ndivhuwo Mulamu, polisiewoordvoerder, het Makaula 'n motoris in Mei 2018 in Vosloorus gestop vir 'n roetine deursoeking.
"Nadat Makaula die motor deursoek het, het hy gedreig om daarop beslag te lê indien die bestuurder nie R300 aan hom oorhandig nie. Die bestuurder het egter net R150 aan hom oorhandig."
Makaula het toe, sonder 'n geldige rede, beslag gelê op die motor en die uitstaande bedrag geëis.
Die motoris het geweier en die voorval by die Valke se ondersoekeenheid vir korrupsie in Germiston aangemeld.
"Makaula is by 'n winkelsentrum in Vosloorus aangekeer met die omkoopgeld in sy besit. Hy is in hegtenis geneem en in Junie vanjaar skuldig bevind aan korrupsie," het Mulamu gesê.
Sakeliga: 'Sê ons hoe is besluit oor inperking'
Kry vir jou, jou skelm!!
Twee en n half jaar om n vonnis te kry. Belaglik en eintlik lagwekkend. Ons justisie stelsel is oor die muur. Nog iets wat die anc gebreek het
Ek kry amper die vent jammer. Nie seker of dit is omdat hy vrek ongelukig is of sommer net plein dom nie
Skande gesien die miljoenêr en biljoenêr misdagige politici vry rondloop en selfs bevorder word terwyl hulle dade ons land teister.
Nee regtig vir R150 gooi jy jou loopbaan en als weg! Lekker deur die blare ou…
Wanneer word die klomp in die regering bietjie verras? Hierdie is mos kleingeld en die totale teenoorgestelde van R150!